Псыхэмыхьэ Мусэ Шамсудин и къуэр
2018 гъэм щэкIуэгъуэм и 24-м дунейм ехыжащ къытщIэхъуэ щIэблэм щIэныгъэ куу егъэгъуэтыным хуэлэжьа егъэджакIуэ, къэрал, жылагъуэ лэжьакIуэ, тхакIуэ, журналист Iэзэ Псыхэмыхьэ Мусэ Шамсудин и къуэр. Тхэтыжкъым аыгэ лъэпкъым зиузэщIыным зи гъащIэ псор щхьэузыхь хуэзыщIа а цIыхур, псэкIэ къулейуэ щытар.
Псыхэмыхьэ Мусэ 1940 гъэм Эрсакон (Абатэхьэблэ) къуажэм къыщалъ-хуащ. Абдеж курыт еджапIэр къыщиуха нэужь, Къэрэшей-Шэрджэс къэрал пединститутым щIотIысхьэри, ехъулIэныгъэ иIэу щIэныгъэ нэхъыщхьэ зрегъэгъуэт.
Абы лэжьэн щыщIидзар адыгэ газетырщ, иужькIэ щалъхуа къуажэм игъэзэжри, егъэджакIуэ, завуч, директор IэнатIэхэм пэрытащ.
Зи щIэныгъэкIэ, псэ къабзагъэкIэ цIэрыIуэ хъуа щIалэм республикэ унафэщIхэм гу къылъатащ. 1975 — 1986 гъэхэм Псыхэмыхьэр КПСС-м и Адыгэ-Хьэблэ райкомым и къудамэм и унафэщIу, адэкIэ партым и Къэрэшей-Шэрджэс обкомым хъыбарегъащIэ IэмалхэмкIэ и секторым и пашэу щытащ. ИужькIэ илъэсхэм мэкъумэш комбинатым кадрхэмкIэ и къудамэм и унафэщIу, КъШР-м мылъкумкIэ и фондым и унафэр зэригъэкIуащ. ИужькIэ илъэси 4-кIэ абы хэгъэгум и ХэхакIуэ комиссэм и тхьэмадэ IэнатIэр зэрихьащ. Мусэ и гъащIэм хэбгъэкI хъуну-
къым Шэрджэс Адыгэ Хасэм и тхьэмадэу щыщыта зэманри. Дэнэ щIыпIэ щымылэжьами, Псыхэмыхьэ Мусэ абыхэм къы- щигъэлъэгъуащ жэуаплыныгъэшхуэ зэрыхэлъыр.
Мусэ курыт еджапIэм щIэсу усэ тхын щIидзащ. И ныбжьыр илъэс 20-м иту мыпхуэдэ сатыр гъуэзэджэхэр итхыгъащ:
Адыгэ макъамэу
Си гур къэзытIэщI,
ГъащIэр, уэр мыхъуамэ,
Къысщыхъунти нэщI.
Инжыджыпс сызэфэр
КъысфIэщIынт
нэхъ дыдж.
Адыгэ макъамэм
Псыри къыдоудж.
ИужькIэ а усэм Темыркъан Борис макъамэ щIилъ-
хьэри, уэрэд хъарзынэ къыхащIыкIауэ лъэпкъым Iурылъщ. И ныбжьыр илъэс 60 щыхъум, тхэным нэхъ зритри, усэхэр, прозэ иту тхылъ хьэлэмэт зыбжанэ къыдигъэкIащ, Урысей Федерацэм и ТхакIуэхэм я зэгухьэныгъэми хагъэхьащ.
Псыхэмыхьэ Мусэ и унагъуэми, къыдалъхуа псоми дахуогузавэ адыгэ лъэпкъым хэщIыны-гъэшхуэ зэригъуэтамкIэ, абы икъукIэ дигъэнэщ-хъеящ.
Псыхэмыхьэ Мусэ Шамсудин и къуэр ди гум къинэнущ, тхакIуэфIу зэрыщытам и мызакъуэу, хьилмышхуэ, гу къабзэ зиIэу, ныбжьэгъуфIу, гъащIэр фIыуэ зылъагъу цIыхуу дунейм зэрытетам къыхэкIыу.
Москва къалэм щылажьэ щэнхабзэ центрыр,
Абазэ-адыгэ (шэрджэс) лъэпкъым къыхэкIауэ
Москва къалэм щыпсэухэм
я Нэхъыжьхэм я советыр,
Урысейм ис адыгэхэм я лъэпкъ
щэнхабзэ автономиер,
Дунейпсо Адыгэ Хасэр,
Къэбэрдей Адыгэ Хасэр,
«Адыгэ псалъэ» газетым, «Iуащхьэмахуэ»
журналым я лэжьакIуэхэр.
